LISON 21
Betel é kuzê?
Betel é un nómi na língua ebraiku ki siginifika ‘kaza di Deus’. (Génesis 28:17, 19) Es nómi ta konbina ku kes lugar ki Tistimunhas di Jeová ta uza na mundu interu pa organiza i orienta trabadju di pregason. Grupu Enkaregadu di Óbra di Tistimunhas di Jeová ta trabadja na sedi mundial, na Nova York, Mérka. Di la el ta organiza trabadju di kes filial na otus país. Kes ki ta trabadja na Betel, é konxedu pa “família di Betel” pamodi es ta mora djuntu, es ta trabadja djuntu, es ta kume djuntu i es ta studa Bíblia djuntu. — Salmo 133:1.
Un lugar spesial undi tudu algen é sima un família i es ta da ses midjór na trabadju. Na tudu Betel, kes ómi ku kes mudjer ki ta trabadja la, toma konpromisu di faze vontadi di Deus i apoia Se Reinu pa ténpu interu. (Mateus 6:33) Ninhun di es ka ta pagadu pa ses trabadju, má es ta dadu lugar di mora, kumida i ajuda pa otus dispéza. Kada un di es ta skodjedu pa trabadja na un lugar: na skritóriu, na kuzinha, na lugar di kume, na lugar di inprimi, na linpéza, na lugar di laba ropa i na otus lugar.
Un lugar di txeu trabadju ki ta djuda pregason. Obijetivu prinsipal di tudu Betel é faze verdadis di Bíblia txiga na más txeu algen. Es folhetu é un izénplu di kel-li. El skrebedu ku orientason di Grupu Enkaregadu i es uza konputador pa manda-l pa monti ekipa di traduson na mundu interu. El mandadu pa txeu Betel pa inprimidu na mákinas ki ta inprimi rei di faxi. Dipôs el mandadu pa más di 110 mil kongregason. Pa faze tudu kes kuza li, família di Betel ta da un grandi ajuda pa kel ki é trabadju más inportanti gósi: pregason di notísias sábi di Reinu di Deus! — Marcos 13:10.
Ken ki ta trabadja na Betel i modi ki ta tomadu kónta di es?
Tudu ki ta fazedu na Betel ta djuda ki otu trabadju ki é más inportanti gósi?
kea_Latn kea_Latn kea_Latn kea_Latn kea_Latn kea_Latn kea_Latn